A BIZOTTSÁG 932/2007/EK RENDELETE
(2007. augusztus 3.)
a 2375/2002/EK rendeletnek a Kanadából behozott közönséges búzára vonatkozó II. alkontingens tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 12. cikke (1) bekezdésére,
mivel:
(1)
Az Európai Közösség és Kanada kormánya között a GATT XXIV. cikke 6. pontjának értelmében folytatott tárgyalások lezárásaként létrejött megállapodás (2), amelyet a 2007/444/EK tanácsi határozat (3) hagyott jóvá, a Kanadából behozott közönséges búza vámkontingensének 853 tonnával való megnöveléséről rendelkezik. A harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1766/92/EGK tanácsi rendelettől való eltérésről szóló, 2002. december 27-i 2375/2002/EK bizottsági rendeletben (4) ezért a Kanadából behozott közönséges búzára vonatkozó II. alkontingenst 853 tonnával meg kell növelni.
(2)
A 2375/2002/EK rendelet által a kiválótól eltérő minőségű közönséges búzára megnyitott közösségi vámkontingens II. alkontingensén belüli behozatalra vonatkozó engedély iránt 2007. április 9. és 2007. április 16. között benyújtott kérelmekre alkalmazandó odaítélési együttható rögzítéséről szóló, 2007. április 18-i 421/2007/EK bizottsági rendelet (5) a 2375/2002/EK rendelet szerinti II. alkontingens terhére 2007. április 16-án brüsszeli helyi idő szerint 13.00 óra után igényelt mennyiségek tekintetében felfüggesztette az engedélyek kiadását. A Kanadából behozott közönséges búza vámkontingensének 853 tonnával való megnövelése miatt e rendelet hatálybalépésével egy időben ezt a felfüggesztést fel kell oldani.
(3)
A 2375/2002/EK és a 421/2007/EK rendeletet ezért ennek megfelelően módosítani kell.
(4)
Az ebben a rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 2375/2002/EK rendelet a következőképpen módosul:
1.
A 2. cikk (1) bekezdésének helyébe a következő szöveg lép:
„(1) A 1001 90 99 KN-kód alá tartozó, a kiválótól eltérő minőségű közönséges búza tekintetében 2 989 240 tonna vámkontingens megnyitására kerül sor.”
2.
A 3. cikk (1) bekezdésének második francia bekezdése helyébe a következő szöveg lép:
„-
II. alkontingens (tételszáma 09.4124): 38 853 tonna Kanada tekintetében,”.
2. cikk
A 421/2007/EK rendelet 1. cikkének (2) bekezdését el kell hagyni.
3. cikk
Ez a rendelet az Európai Unió Hivatalos Lapjábanvaló kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. augusztus 3-án.